พอดีเพิ่งไปทำเฝือกสบฟันมาจากคำแนะนจากคุณ เรื่องการนอนกัดฟัน พอดีใส่นอนครั้งแรกเมื่อคืนครับ ตอนใส่แรกๆก็แค่ตึงๆฟันครับ แต่หลังจากนอนหลับไปแล้ว มีอาการปวดที่ฟันหน้า ปวดจนถึงกับหลับๆตื่นๆขึ้นมาเลยครับ อยากสอบถามว่าอาการแบบนี้เป็นเรื่องปกติไหมครับ หรือต้องกลับไปให้คุณ ปรับแต่งใหม่อีกครั้งครับ / ตอนเช้าถอดเฝือกออก ก็รู้สึกตึงๆเจ็บๆฟันอยู่เลยครับที่สอบถามเนื่องจากคุณที่ทำเฝือกให้จะเข้าที่คลินิค อาทิตย์ละ 1 ครั้ง ซึ่งถ้าจำเป็นต้องปรับแต่งใหม่ ก็คงต้องรอให้คุณแก้ไขก่อนแล้วถึงนำมาใส่ใหม่แบบนี้ถูกต้องหรือเปล่าครับ
สวัสดีค่ะ เฝือกสบฟัน เป็นเครื่องมือทางทันตกรรมอย่างหนึ่งที่ทันตแพทย์ทำให้ผู้ป่วยใส่ในช่องปากเพื่อบรรเทาอาการเจ็บปวด ของข้อต่อขากรรไกรและกล้ามเนื้อบดเคี้ยวโดยอาการหลังใส่เฝือกสบฟันในตอนแรกอาจทำให้มีอาการปวดและตึงๆบริเวณใบหน้าได้ ซึ่งควรจะค่อยๆดีขึ้นได้ภายใน 1-2 สัปดาห์หลังการใช้ดังนั้นอาการที่เกิดขึ้นอาจจะสังเกตอาการดูก่อนค่ะว่าค่อยๆดีขึ้นได้เรื่อยๆหรือเริ่มชินหรือไม่ ถ้ายังมีอาการตึงและปวดมากจนทำให้นอนไม่ได้ หรือมีอาการปวด บวม แดง มีรอยกดทับชัดเจน ควรกลับไปพบแพทย์ก่อนนัดเพื่อตรวจดูความพอดีของเฝือกอีกครั้งค่ะ